Ալպիկ Մկրտչյան

Ալպիկ Ռաֆայելի Մկրտչյան (), հայ ֆիզիկոս։ Ֆիզմաթ գիտությունների դոկտոր (1983), պրոֆեսոր (1986), ՀՀ ԳԱԱ ակադեմիկոս (1993, թղթակից անդամ՝ 1986 թվականից)։

Կենսագրություն 
Ավարտել է Վահան Տերյանի անվան թիվ 60 դպրոցը։ 1959 թվականին ավարտել է Երևանի պետական համալսարանը։ 1979-1980 թվականներին եղել է ԵՊՀ Կոնդենսված միջավայրերի ֆիզիկայի ինստիտուտի փոխտնօրեն, 1980 թվականից՝ ՀՀ ԳԱԱ ֆիզիկայի կիրառական հիմնախնդիրների ինստիտուտի բաժնի վարիչ, 1981-2006 թվականներին` տնօրեն, 1986 թվականից, միաժամանակ` ՀՊՃՀ գիտական սարքաշինության ամբիոնի վարիչ, 1996 թվականից՝ նաև ՀՀ ԳԱԱ նախագահության անդամ։

Անդամակցություն 
 ՀՀ ԳԱԱ Ֆիզիկայի կիրառական պրոբլեմների ինստիտուտին (ՖԿՊԻ) կից 021 մասնագիտական խորհրդի նախագահ
 Միջազգային գիտատեխնիկական կենտրոնի խորհրդակցական կոմիտեի անդամ
 Երևանի պետական համալսարանի (ԵՊՀ) Ֆիզիկայի ֆակուլտետի գիտխորհրդի անդամ
 «ՀՀ ԳԱԱ Տեղեկագիր, Ֆիզիկա» և «Գիտելիք» ամսագրերի խմբագրական կոլեգիաների անդամ

Գործունեություն 
Հայտնաբերել է մյոսբաուերյան քվանտների մոդուլումը կոհերենտ ձայնային ալիքներով, անգստրեմի երկարության ալիքների և նեյտրոնների լրիվ վերամղումը (անցման ուղղություններից դեպի դիֆրակցման ուղղություն), կիզակետումը և դրանց միջոցով տեղեկության հաղորդումը, ուլտրառելյատիվիստական էլեկտրոնների կապուղավորման ժամանակ առաջավող կոշտ ʏ -քվանտների ուժեղացումը հիպերձայնի ազդեցությամբ, ձայնային ալիքների ուժեղացումը և պլազմայի հարաչափերի փոփոխումը դրանցով։ Քվազիչերենկովյան ճառագայթման բնագավառում հայտնաբերել է նոր երևույթ, որը հնարավորություն է ընձեռում ստանալ ցանկացած բյուրեղային ցանցի պատկերը («Ալպիգրամ»)։ Հայտնաբերել է արտաքին էլեկտրամագնիսական դաշտերի առկայությամբ ամորֆ նյութերում անցումային ճառագայթման երևույթը։ Մշակել է կիսահաղորդիչ նյութերի ստացման եղանակ, որի հիման վրա ստեղծվել են իոնացող ճառագայթների գերարագագործ կոորդինատազգայուն գրանցիչներ։

Պարգևներ, մրցանակներ 
 ԽՍՀՄ ԳԱ Կուրչատովի մրցանակ, 1984
 ՀՀ Անանիա Շիրակացու մեդալ, 2003
 ԵՊՀ ոսկե մեդալ, 2005
 ԿԳՆ ոսկե մեդալ, 2005
 «Պատվո նշան» շքանշան
 Լենինի շքանշան
 «Հայրենիքին մատուցած ծառայությունների համար» 1-ին աստիճանի շքանշան, 2017

Աշխատություններ 
 International Conference on Electrons, Positrons, Neutrons and X-Rays Scattering under External Influences, Yerevan, 2010, 240 p.(խմբ․)
 Акустоплазма, Ереван, 2005, 338 с.(համահեղինակ)։

Մամուլ 
 Հոդվածների մատենագիտություն։

Ծանոթագրություններ

Արտաքին հղումներ 
 ՊՐՈՖԵՍՈՐ ԱԼՊԻԿ ՄԿՐՏՉՅԱՆ 75-ԱՄՅԱ ՃԱՆԱՊԱՐՀԸ` ՄԻ ՆՈՐ ՍԿԻԶԲ

Հայ ֆիզիկոսներ
1937 ծնունդներ
Փետրվարի 16 ծնունդներ
Ծաղկունք գյուղում ծնվածներ
Հայ գիտնականներ
ՀՀ ԳԱԱ ակադեմիկոսներ
ԵՊՀ շրջանավարտներ
Հայ պրոֆեսորներ
Ֆիզիկամաթեմատիկական գիտությունների դոկտորներ
Անանիա Շիրակացու մեդալակիրներ
20-րդ դարի ֆիզիկոսներ
ԵՊՀ դասախոսներ
«Հայրենիքին մատուցած ծառայությունների համար» 1-ին աստիճանի շքանշանի ասպետներ
Վահան Տերյանի անվան թիվ 60 դպրոցի շրջանավարտներ
Խորհրդային գիտնականներ
Ֆիզիկոսներ այբբենական կարգով
Խորհրդային ֆիզիկոսներ